મસી એ એક એવું જીવડું છે જે હોળી પહેલા આખા વાતારણમાં ઉડાઉડ કરીને પાકને નુકશાન પહોચાડે છે અને તમારા સફેદ અને પીળા શર્ટ ઉપર ચોટીને તમને કાળું ટપકું કર્યું હોય એવી રીતે નજર લાગતી પણ અટકાવે છે. તેમ છતાં કોઈ પણ હોલિવુડ ચલચિત્ર મેકરની મસી નામના જીવડા ઉપર હજુ સુધી નજર પડી નથી. એટલે જ નાના કરોળિયા (SpiderMan) થી માંડીને કીડી સુધી બધા વિષયો પર મુવી બનાવનાર હોલિવુડ ફિલ્મ મેકરોએ મસી પર ફિલ્મ જ નથી બનાવી. એમના સુપરહિરો કરતા વધારે દમ ભારતીય મસી માં છે. સુપરહિરો મસી ના ડરથી ભારત આવતા પણ ડરે છે. અરે અહી બાઈક ચલાવતા અને ચાલતા જતા મસી આંખમાં પડી જાય છે તો સુપરમેન જેવા સુપરહિરોને તો આકાશમાં ઉડવાનું હોય એને આટલી મસી આંખમાં પડે તો બચારો આંખો ચોળે કે લોકોની રક્ષા કરે એટલે જ ભલભલા સુપર હીરો પણ મસી થી ડરે છે.